Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:	Martina Pigová, Mgr. 
Organizácia: 	Národný ústav certifikovaných meraní vzdelávania, Žehrianska 9, Bratislava 5
Pozícia: 	riešiteľ aktivity 2.7.
Znalosť jazykov: 	anglický C1, nemecký A2

2. Zahraničná pracovná cesta (ZPC):
Štát, mesto:	Maďarsko, Szeged
Vykonaná v dňoch:	11. – 13.04.2013
Názov prijímajúcej organizácie: 	University of Szeged
Účel cesty: 	účasť na medzinárodnej konferencii CEA 2013, prezentovanie vlastnej výskumnej správy
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Medzinárodná konferencia k hodnoteniu vzdelávania (Conference on Educational Assessment) sa uskutočnila v Szegede v dňoch 11. – 13. apríla 2013. Celý program konferencie bol rozdelený do dvoch základných blokov. Prvý blok bol určený domácim účastníkom, keďže všetky príspevky boli v maďarskom jazyku. Druhý blok bol vedený v anglickom jazyku a bol určený účastníkom zo zahraničia. Oba bloky prebiehali paralelne počas celého trvania konferencie, čo nám umožnilo zúčastniť sa na všetkých prezentáciách v anglickom jazyku. 

Časový harmonogram:
štvrtok 11.04.2013	05:50 - 11:15	cesta Bratislava - Szeged	
	11:45 - 12:10	registrácia	
	12:10 - 13:50	tematická sekcia	
	13:50 - 14:50	obed	
	14:50 - 18:30	tematická sekcia a sympózium	
	19:00	recepcia	

			
piatok 12.04.2013	9:00 - 12:40	tematická sekcia a sympózium	
	12:40 - 13:40	obed	
	13:40 - 18:30	tematická sekcia, posterová sekcia, sekcia hlavných rečníkov	
	19:00	spoločná večera	
sobota 13.04.2013	7:45 - 14:10	cesta Szeged - Bratislava	

4. Stručný priebeh kurzu:
Počas celého trvania konferencie boli jednotlivé príspevky zaradené do jednej z nasledujúcich sekcií: sekcia hlavných rečníkov konferencie; sympózium;  tematická sekcia a sekcia posterov. Diskusné príspevky sa venovali rozmanitým témam v oblasti vzdelávania:
-	otázky motivácie a prostredia školy;
-	meranie slovnej zásoby cudzích jazykov u detí; 
-	informačné a komunikačné technológie vo vzdelávaní; 
-	metódy hodnotenia v rozličných vzdelávacích oblastiach;
-	metódy hodnotenia pri práci so znevýhodnenými skupinami detí;
-	meranie čitateľskej gramotnosti a postojov k čítaniu
-	a i.

Po odznení každého príspevku nasledovala krátka diskusia.

Popri sledovaní jednotlivých prezentácií bolo hlavným dôvodom našej účasti na konferencii prezentácia vlastnej výskumnej správy Identifying Characteristic Types of DIF Items in the National Educational Testing of Mathematics in the Slovak Republic., ktorú sme pripravili s Mgr. Michalom Hajdúkom v rámci aktivity 2.7.

5. Odporúčané závery:
Konferencie sa zúčastnili fundovaní výskumníci a pedagógovia pôsobiaci na univerzitách a výskumných pracoviskách. Najviac domácich prezentujúcich účastníkov bolo z University of Szeged, University of Pécs, Eötvös Loránd University of Budapest a University of Kecskemét. Veľkým obohatením konferencie bola účasť zahraničných rečníkov z takých renomovaných univerzít akými sú Oxfordská univerzita, Univerzita v Turíne či University of Stavanger v Nórsku.

Účasť na konferencii nám umožnila  získať základný prehľad o spôsobe hodnotenia vzdelávania v jednotlivých krajinách a oblastiach, v ktorých pôsobia účastníci. Vzájomná diskusia po jednotlivých príspevkoch pomohla ozrejmiť prípadné otázky či nejasnosti a spoločná večera bola základom pre nadviazanie profesionálnych kontaktov. V neposlednom rade sme mali možnosť reprezentovať našu inštitúciu a našu krajinu.

Naša prezentácia bola zaradená v tematickej sekcii Inovatívne hodnotenie v matematike (Inovative Assessments in Mathematics). V príspevku sme sa venovali rozdielnemu fungovaniu položiek (DIF) v testoch matematiky. Nakoľko naša prezentácia vychádzala z Teórie odpovedi na položku (IRT), ktorá je stále ešte pomerne málo rozšírená v okolitých krajinách, viacerí účastníci hodnotili náš príspevok ako inovatívny a veľmi prínosný, čo sa prejavilo rozsiahlou diskusiou po odznení našej prezentácie. 

6. Prehľad prinesenej dokumentácie a miesto jej uloženia:
I.	kniha abstraktov z konferencie
II.	vytlačená prezentácia konferenčného príspevku
- dostupné v kancelárii č. 809, AC Petržalka, objekt B, Röntgenova 3751/26, Bratislava (sídlo NÚCEM)

7. Osobitne vyhotovený očakávaný prínos ZPC:
Na konferencii sme spoznali mnoho zaujímavých ľudí, ktorí sa v oblasti hodnotenia vzdelávania pohybujú už desiatky rokov. 

Najväčším prínosom našej pracovnej cesty bola bezpochyby možnosť odprezentovať vlastnú výskumnú prácu. Počas prípravy podkladov k prezentácii som sa dozvedela a naučila veľa nových informácií o metódach slúžiacich na identifikáciu rozdielne fungujúcich položiek (DIF = differentially item functioning), metódach na určenie veľkosti rozdielu (effect size) ako aj o obsahovej analýze testov. Tieto poznatky budem môcť ďalej využiť pri analýzach testov prostredníctvom IRT, v ktorým skúmame tiež rozdielne fungovanie položiek medzi chlapcami a dievčatami. 

Téma rozdielneho fungovania položiek medzi chlapcami a dievčatami je pomerne rozsiahlou témou, ktorá zahŕňa široké spektrum štatistických výpočtov a postupov. Bolo by vhodné problematiku rozvíjať ďalej do hĺbky. Ako inštitúcia, ktorá je zodpovedná za tvorbu testov do národných meraní, musíme klásť veľký dôraz na to, aby testy neznevýhodňovali jednu skupinu oproti druhej. Analýzy pomocou IRT, ktoré v rámci našej aktivity 2.7. realizujeme, majú za cieľ identifikovať problematické položky v pilotných testovaniach. Práve identifikáciou rozdielne fungujúcich položiek v pilotných testovaniach a ich následnou detailnou obsahovou analýzou môžeme pomôcť zabezpečiť, aby boli ostré testy nezaujaté a férové.  

8. Spôsob zverejnenia výsledkov ZPC, prenos získaných informácií

Zverejnené na intranete

Svojím podpisom súhlasím so zverejnením správy na internete.

Správu vypracovala: 	Mgr. Martina Pigová

Dátum: 	19.04.2013

Správu schválil:	Mgr. Martin Marko